ร้านนี้อยู่ในซอยตรงข้ามโรงเรียนมหิดลวิทยานุสรณ์ ปากซอยจะเป็นร้านครัวการ์ตูน  แม้ชื่อร้านเหมือนจะขายเครื่องดื่ม แต่หลัก ๆ จะเน้นไปที่อาหารตามสั่งมากกว่า  รสชาติโอเคราคาประหยัด

ตัวร้านเป็นตึกแถวสองคูหา  โต๊ะนั่งสักสิบกว่าโต๊ะได้  โต๊ะเป็นโต๊ะขาวดูสะอาดตาสมชื่อร้าน  ดูภายนอกจะเหมือนร้านไอศกรีมหรือร้านขนมมากกว่า  แต่จริง ๆ ร้านนี้ขายเกือบทุกอย่าง  ทั้งเครื่องดื่ม อาหารตามสั่ง ขนม ไอศกรีม ฯลฯ  มีนักศึกษามากินร้านนี้เยอะอยู่เหมือนกัน  รสชาติโดยรวมก็ถือว่าโอเค  ที่เคยสั่งแล้วชอบเป็นพิเศษหน่อยก็ ข้าวไก่ทอดแกงเขียวหวาน แต่แกงจะผัดแห้งเหมือนที่เรากินกับโรตี  อร่อยใช้ได้เลยครับ อย่างอื่น ๆ ที่ชิมก็ใช้ได้ ทั้งไข่ตุ๋น  เห็ดโคนผัดน้ำมันหอย หรือไข่เยี่ยวม้ากระเพรากรอบ ฯลฯ 

ที่สำคัญคือราคาไม่แพงมาก  อาจเพราะเน้นไปที่กลุ่มลูกค้านักศึกษา ซึ่งก็ถือว่าราคามิตรภาพดี  เป็นอีกร้านที่แวะมากินได้ช่วงต้องการประหยัดตังค์ครับ